laion/Wikipedia-Exotic huggingface dataset:
ההמבורגרים של בוב

ההמבורגרים של בוב (באנגלית: Bob's Burgers) היא סדרת קומדיית מצבים מונפשת אמריקאית שעלתה לשידור ברשת פוקס ב-9 בינואר 2011. הסדרה נוצרה על ידי לורן בוצ'ארד, שהוא מיוצרי הסדרה "Home Movies", והיא מופקת ומופצת בשיתוף עם 20th Century Fox Television (אנ'). הסדרה הייתה מועמדת לכמה פרסים, כולל שבע מועמדויות רצופות לפרס אמי לתוכנית האנימציה הטובה ביותר וזכייה בפרס ב-2014 ו-2017. ב-2013 דירג המגזין "TV Guide" את הסדרה כאחת מתוך 60 סדרות האנימציה הטלוויזיוניות הכי גדולות בכל הזמנים. הסדרה לא שודרה בישראל עד 16 ביוני 2022, עם השקת שירות הסטרימינג דיסני+ בשוק המקומי. סרט המבוסס על הסדרה בשם "הבורגרים של בוב: הסרט" יצא ב-27 במאי 2022. בספטמבר 2020 הסדרה חודשה לעונות 12 ו-13. הסדרה מגוללת את סיפור חייהם של משפחת בלצ'ר – ההורים, בוב ולינדה, וילדיהם טינה, ג'ין ולואיז - אשר מנהלים מסעדת המבורגרים. עיקר מעלליהם מתרחשים במסעדה, בביתם הממוקם בקומה שמעליה ובבית הספר. לקוחות המסעדה, חברי הילדים לספסל הלימודים וצוות ההוראה שלהם משתלבים במארג חייהם. ה. ג'ון בנג'מין - בוב בלצ'ר. האבא. ג'ון רוברטס - לינדה בלצ'ר. האמא. דן מינץ - טינה בלצ'ר. הבת הבכורה. יוג׳ין מירמן - ג'ין בלצ'ר. הבן האמצעי. קריסטן שאל - לואיז בלצ'ר. הבת הצעירה. לארי מרפי - טדי. לקוח קבוע של המסעדה. הנדימן. אנדי קינדלר - מורט. לקוח המסעדה והבעלים של בית לוויות הממוקם בסמיכות אליה. קווין קליין - מר פישהודר. איש נדל"ן עשיר. אחד מבעלי המסעדה והבית של משפחת בלצ'ר. דייוויד הרמן - מר פרונד. יועץ בית ספר. ג'יי ג'ונסטון - ג׳ימי פסטו (האב). יריבו של בוב. הבעלים של מסעדה הממוקמת מעבר לכביש. ה. ג'ון בנג'מין - ג׳ימי פסטו ג'וניור. תלמיד. הבן של ג׳ימי פסטו. המושא אהבה של טינה בלצ'ר. בובי טיסדייל - זיק. תלמיד. החבר הכי טוב של ג׳ימי פסטו ג'וניור. ג'ני סלייט - תמי. תלמידה. מדיה וקבצים בנושא ההמבורגרים של בוב בוויקישיתוף אתר האינטרנט הרשמי של ההמבורגרים של בוב (באנגלית) ההמבורגרים של בוב, ברשת החברתית פייסבוק ההמבורגרים של בוב, ברשת החברתית אקס (טוויטר) ההמבורגרים של בוב, סרטונים בערוץ היוטיוב ההמבורגרים של בוב, הבלוג הרשמי "ההמבורגרים של בוב", במסד הנתונים הקולנועיים IMDb (באנגלית) "ההמבורגרים של בוב", באתר נטפליקס "ההמבורגרים של בוב", באתר Rotten Tomatoes (באנגלית) "ההמבורגרים של בוב", באתר Metacritic (באנגלית) "ההמבורגרים של בוב", באתר דיסני+ סדרות (באנגלית) "ההמבורגרים של בוב", באתר Hulu סדרות (באנגלית) "ההמבורגרים של בוב", במסד הנתונים הקולנועיים KinoPoisk (ברוסית) "TV Guide Magazine's 60 Greatest Cartoons of All Time". TV Guide. 24 בספטמבר 2013. {{cite web}}: (עזרה) Treese, Tyler (10 בספטמבר 2021). "The Bob's Burgers Movie Gets 2022 Release Date, New Poster". נבדק ב-10 בספטמבר 2021. {{cite web}}: (עזרה) Nellie Andreeva (September 23, 2020). ‘Family Guy’ & ‘Bob’s Burgers’ Get Two-Season Renewals At Fox. Deadline. Retrieved May 7, 2022
טריגר (סדרת טלוויזיה)

טְרִיגֶר או מַזְנֵק (ברוסית: «Три́ггер») הוא שמה של סדרת דרמה המשכית רוסית בהפקת חברת ההפקות Sreda‏ ובכיכובו של מקסים מאטבייב. הסדרה נכתבה על ידי דמיטרי טיורין בהפקתם של אלכסנדר רמיזוב והפסיכולוג סרגיי נסיביאן, שתומך בשיטת ההלם. הסדרה הוקרנה במהלך שוק MIPCOM, בשולי פסטיבל קאן וזכתה להתעניינות ממשקיעים אמריקאים ויפנים. והייתה אחת מהסדרות הטובות ביותר במסגרת MIPDrama Screenings‏ 2018. העונה הראשונה של הסדרה שודרה לראשונה ב-7 בפברואר 2020 בעמוד הרשמי של הערוץ הראשון ברשת החברתית VK, העונה שודרה בערוץ עצמו החל מ-10 בפברואר 2020. ב-16 בפברואר 2020 הוזמנה עונה שנייה, שהפקתה החלה בדצמבר 2020 עם צילומים במוסקבה שיצאו לדרך במרץ 2021. העונה השנייה של הסדרה תעלה לשידור בשרתי KinoPoisk ב-7 בינואר 2022. בטקס פרסי נשר הזהב הרוסי ה-19 שנערך בינואר 2021, הסדרה זכתה בפרס סדרת הטלוויזיה הטובה ביותר (יותר מ-10 פרקים) ובקטגוריית השחקן הטוב ביותר בטלוויזיה למקסים מאטבייב. הסדרה זמינה לצפייה בישראל בהוט VOD מה-12 באוגוסט 2020 וזמינה גם ב-NEXT TV. במוסקבה של ימינו, הפסיכולוג ארטיום סטרלצקי בוחן "תרפיה פרובוקטיבית" תוך שהוא משוכנע שהתרופה היעילה והמהירה ביותר היא לעמת בברוטליות את לקוחותיו עם פחדיהם הגדולים ביותר. ברם, חייו האישיים הופכים לכאוס מתמשך, אחרי שהוא מואשם בגרימת מותו של מטופל שהתאבד. כשהוא משתחרר שוב הוא פותח מחדש את הקליניקה שלו בגורד שחקים מוסקבאי, במתחם מוסקבה סיטי ומתחיל לעבוד עם לקוחות מהאליטה העשירה של מוסקבה, תוך ניסיון לנווט גם את חייו האישיים אל חוף מבטחים: הוא מנסה להחזיר אליו את אשתו, נלחם לשמור על רישיונו ולהגן על אחותו בת העשרה מפני החבר האלים שלה אך מעל הכל להמשיך להוכיח את חפותו וחוסר אשמתו במותו של הפציינט הקודם שלו, אחרי שהוא מגלה שהפציינט נרצח. כעת, עליו להגן לא רק על הסובבים אותו אלא גם על עצמו. מקסים מטבייב — ארטיום סבטלנה איוואנובה — דאשה איגור קוסטולבסקי — אלכסנדר ויקטוריה מסלובה — לרה רומן מאיאקין — דניס יאן צפניק אתר האינטרנט הרשמי של טריגר "טריגר", במסד הנתונים הקולנועיים IMDb (באנגלית) "טריגר", באתר אידיבי "טריגר", במסד הנתונים הקולנועיים KinoPoisk (ברוסית) "מזנק" באתר הערוץ הראשון גילי איזיקוביץ, "טריגר": תוכן טוב עובד בכל שפה, גם ברוסית, באתר הארץ, 11 באוגוסט 2020 דורון ברוש, ‏השוטר הטוב: "מנייאכ" חושפת את שלום אסייג כפי שלא נראה מעולם, באתר מעריב אונליין, 7 באוגוסט 2020 טריגר, הוט Итоги MIPCOM: Международным дистрибьюторам – по российскому проекту Елизавета Боярская рассказала, чем отличается подход к воспитанию сына у нее и мужа Максима Матвеева Какие сериалы будут популярны завтра Сам с глазами Максим Матвеев превратится в психолога-провокатора // Кино-театр.ру, 04.02.2020 Шоу с Собчак поставили на Первом сразу после сериала «Триггер» // «Российская газета», 3.2.2020 «Триггер» в Каннах // Продюсерская компания «Среда», 15.10.2018 ВИДЕО. Сюжет информационной программы «Время». В понедельник, 10 февраля, на «Первом канале» стартует сериал «Триггер» // Первый канал, 7.2.2020 До премьеры и бесплатно: первую серию «Триггера» выложат в «ВКонтакте» // «Комсомольская правда», 7.2.2020 Триггер (версия 18+) Премьера сериала для тех, кто не смотрит телевизор. Сериал «Триггер» // «Эхо Москвы», 16.02.2020 «Триггер» с Максимом Матвеевым вернется к зрителям 7 января
רגלי צפרדע

רגלי צפרדע הן מהמאכלים הידועים ביותר של המטבח הצרפתי והמטבח הסיני. כמו כן, רגליים של צפרדע אגם נצרכות גם במקומות אחרים כמו וייטנאם, תאילנד, אינדונזיה, צפון איטליה, דרום פורטוגל, ספרד, אלבניה, סלובניה, רומניה, צפון-מערב יוון ודרום ארצות הברית. נכון ל-2014, יצואנית רגלי הצפרדע הגדולה ביותר היא אינדונזיה, שהיא גם צרכנית משמעותית. באזורים כמו ברזיל, מקסיקו והקריביים, צפרדעים עדיין ניצודות בטבע. רגלי הצפרדע עשירות בחלבון, אומגה 3, ויטמין A ואשלגן. לעיתים קרובות מתארים את טעמן כדומה לטעמו של עוף . זאת עקב טעמן העדין ומרקמן המזכיר כנפי עוף. במדינות מסוימות כמו וייטנאם, מגדלים צפרדעים באופן מסחרי. רגלי צפרדע (בצרפתית: Cuisses de grenouille) הן מאכל מסורתי שנפוץ במיוחד במחוז אן (אוברן-רון-אלפ). צריכה נרחבת של רגלי צפרדע היא תופעה חדשה יחסית שהחלה במאתים השנים האחרונות. [דרוש מקור] רגלי צפרדע (בסינית: 田鸡腿) נאכלות בעיקר בדרומה של סין. במטבח הסיני מכינים את רגלי הצפרדע במגוון דרכים כדוגמת מוקפץ, טיגון, שליקה או דייסת אורז, שהיא מאכל פופולרי במטבח הקנטונזי. בדוח שפורסם ב-2011 ניתנת סקירה של ההשפעות הסחר של רגלי הצפרדעים מאז שנות ה-80. מדובר על יבוא של 4,600 טונות של רגלי צפרדעים בשנה, אינדונזיה היא הספק העיקרי. חלק מהמינים הם בסכנת הכחדה. הודו אסרה על ייצוא של רגלי צפרדעים ב-1987 ובנגלדש בעקבותיה בשנת 1989. הדוח מצביע על הצורך בפעולה לצמצום ופקוח על סחר ברגלי הצפרדעים, כדי למנוע אסון אקולוגי. מדיה וקבצים בנושא רגלי צפרדע בוויקישיתוף תזונה עובדות, וניתוח על רגלי צפרדע, גלם "Exotic Meats USA  : What Things Taste Like" (PDF). 2008. נבדק ב-2008-07-17. "Frog legs - Ingredient". 2008. נבדק ב-2008-07-17. Sandra Altherr, Alejandra Goyenechea and D.J. Schuber, Canapés to ExtinCtion, ‏2011
תולה

תולה (בלטינית: Thule, ביוונית עתיקה: Θούλη) הוא השם שניתן בין 330 ל-320 לפני הספירה על ידי מגלה הארצות פיתאס לאי אותו הציג כצפוני שבאיים הבריטיים. בעת ביקורו בתולה הוא מצא שאורך הלילה הקיצי היה שעתיים עד שלוש שעות בלבד. על תושבי תולה הוא מספר שהם אוגרים את התבואה באסמים, אוכלים פירות, שותים חלב, ומכינים משקה העשוי מדגנים ומדבש. בספרות הלטינית ושל ימי הביניים נעשה שימוש בשם "תולה הרחוקה ביותר" (בלטינית: ultima Thule) כדי לתאר מקום מרוחק מעבר לגבולות העולם הידוע. בביטוי זה משתמש המשורר הרומי ורגיליוס בשירתו האפית "האיניאדה". בימי הביניים המאוחרים ובעת החדשה המוקדמת זוהתה תולה עם איסלנד וגרינלנד. במאה ה-19 הייתה המילה בשימוש גם כדי לתאר מקומות רחוקים בסקנדינביה. ב-1775, לקראת תום מסעו השני, קרא קפטן קוק לאי באוקיינוס האטלנטי הדרומי בשם "תולה הדרומי". היום מכונים כך שלושת האיים הדרומיים ביותר באיי סנדוויץ' הדרומיים. הם נחשבים טריטוריה בריטית שמעבר לים, אך ארגנטינה טוענת לריבונות עליהם (שמם בספרדית "Islas Tule del Sur") ואף החזיקה בהם בין 1976 ל-1982, עת נכבשו שוב על ידי הבריטים בתום מלחמת פוקלנד. ב-1910 ייסד מגלה הארצות הגרינלנדי-דני קנוד רסמוסן תחנת מיסיון וסחר בגרינלנד במקום שיקרא לימים קאנאק וקרא לה "אולטימה תולה". ב-2019, לקראת ההגעה של הגשושית ניו הורייזונס לגוף הטרנס-נפטוני 486958 2014 MU69, הוחלט עלי-די נאס"א להעניק לו כינוי רשמי. השם "אולטימה תולה" נבחר לאחר קמפיין ציבורי בו הוצעו למעלה מ-34,000 שמות. ב-1774 כתב יוהאן וולפגנג פון גתה את השיר "המלך בְּתולֶה" שיוכנס בהמשך לפאוסט. חתן פרס נובל, הכימאי והגאולוג השוודי פר תאודור קלב (Per Teodor Cleve) גילה ב-1879 שני יסודות כימיים חדשים וקרא לאחד מהם תוליום לפי שמה המיתולוגי של סקנדינביה. ב-1918 הוקמה בגרמניה אגודת תולה שהחלה דרכה כקבוצה פולקית אוקולטיסטית. בסביבות 1940 פרסם ולדימיר נבוקוב שני פרקים ראשונים מספר הפרוזה האחרון שלו בשפה הרוסית שעה שהחל כבר לכתוב באנגלית ועמד לנסוע מפריז לארצות הברית. הספר לא הושלם. לפרק הראשון קרא נבוקוב "אולטימה תולה" שהוא מקום ההתרחשות של העלילה ולשני "סולוס רקס" שפירושו מלך בודד ומתייחס גם לשירו של גתה. האי הצפוני ביותר בימינו נתגלה ב-1978 צפונית לקאפקלובן שבגרינלנד. השם שניתן לו הוא אואודאק (Oodaaq או Oodap Qeqertaa) ומיקומו 83°40′N 30°40′W﻿ / ﻿83.667°N 30.667°W﻿ / 83.667; -30.667. מאז נטען שנמצאו עוד איים קטנים אך בבדיקות חוזרות הם לא נמצאו וייתכן שהיו קיימים ושקעו. טרה אינקוגניטה אומברטו אקו, תולדות האגדות - סיפורם של מקומות אגדיים, כנרת זמורה-ביתן דביר, 2016, הפרק "אולטימה תולה והיפרבוראה", עמ' 220–245 מדיה וקבצים בנושא תולה בוויקישיתוף תולה, באתר אנציקלופדיה בריטניקה (באנגלית) Herrero, Nieves; Roseman, Sharon R. (2015). The Tourism Imaginary and Pilgrimages to the Edges of the World. Channel View Publications. p. 122. ISBN 9781845415235.
סבטלנה איוואנובה

סבטלנה אנדרייבנה איוואנובה (ברוסית: Светла́на Андре́евна Ивано́ва; נולדה ב-26 בספטמבר 1985 מוסקבה) היא שחקנית קולנוע ותיאטרון רוסייה. סבטלנה איוואנובה נולדה במוסקבה, רוסיה להורים מהנדסים במקצועם. היא למדה בבית הספר לפיזיקה ומתמטיקה, ומגיל 14 החלה לעסוק במשחק במסגרת התיאטרון המקומי. מדיה וקבצים בנושא סבטלנה איוואנובה בוויקישיתוף סבטלנה איוואנובה, ביישום טלגרם סבטלנה איוואנובה, ברשת החברתית אינסטגרם סבטלנה איוואנובה, ברשת החברתית VK סבטלנה איוואנובה, במסד הנתונים הקולנועיים IMDb (באנגלית) סבטלנה איוואנובה, במסד הנתונים הקולנועיים KinoPoisk (ברוסית) Андрей Захарьев. Я чутть не спалила ВГИК // Gala Биография. — 2007. — № 08. — С. 114—132.
אשר וקנין

אשר וקנין (נולד ב-28 ביוני 1966) הוא קצין בדימוס בדרגת גונדר, אשר כיהן כסגן נציבת בתי הסוהר. מ-1 בינואר 2019 שימש כממלא מקום נציב בתי הסוהר עד ל-1 בינואר 2021. וקנין כיהן כסגן נציבת בתי הסוהר עפרה קלינגר וכראש אגף האסיר, וכמפקד מחוז צפון של שירות בתי הסוהר. וקנין נולד בחצור הגלילית, החל את דרכו בחיל המשטרה הצבאית בצה"ל, התקדם בשירותו עד לפיקוד על כלא 6 וכמפקד בית הספר של המשטרה הצבאית. השתחרר בדרגת סא"ל. ב-2006, לאחר שחרורו מצה"ל, התגייס לשירות בתי הסוהר, והתקדם עד לתפקיד סגן מפקד כלא מגידו, מפקד כלא עופר, וסגן מפקד קורס בתי הסוהר. הוא היה ראש מנהל ההדרכה הראשון בשב"ס, מפקד מחוז צפון של שירות בתי הסוהר, וראש אגף האסיר. בסוף שנת 2016, בעקבות יציאת נציבת שב"ס עפרה קלינגר לחופשת מחלה ממושכת, מינה אותו השר לביטחון פנים, גלעד ארדן, למחליפה הזמני. הוא כיהן בתפקיד זה עד אשר חזרה לעבודתה באפריל 2017. וקנין נחשב לקצין מוערך ורב ניסיון, אשר בין השאר סייע לסיים את שביתת הרעב של האסירים הביטחוניים במאי 2017, שהנהיג מרואן ברגותי. וקנין הורה לפרסם סרטונים אשר צולמו בתאו של ברגותי, בהם נצפה אוכל טורטית, ובכך מפר את שביתת הרעב. בדצמבר 2018, כאשר סיימה קלינגר את כהונתה, סומן וקנין כמועמד המוביל לתפקיד הנציב. לאחר שהשר ארדן בחר להתמקד תחילה בהשלמת ההליך למינוי מפכ"ל למשטרת ישראל ולאור פיזור הכנסת העשרים לצורך הבחירות לכנסת מונה וקנין לממלא מקום הנציב. בינואר 2021 סיים את תפקידו בשב"ס, בהם כיהן בשנתיים האחרונות לשירותו כממלא מקום נציב שב"ס, ועמד בראש הארגון, ובכך סיים 35 שנות שירות במערכת הביטחון. וקנין בעל תואר ראשון בהיסטוריה של עם ישראל וגאוגרפיה ותואר שני במדע המדינה עם התמחות בביטחון לאומי, שניהם מאוניברסיטת חיפה. וקנין הוא בוגר מכון גשר למנהיגות גשר, נשוי ואב לארבעה, מתגורר ביישוב טל-אל. עוזי ברוך, המועמד המשמעותי: גונדר אשר וקנין, באתר ערוץ 7, 17 באוקטובר 2018 אבי אשכנזי‏, מסתמן: השר ארדן יבחר באשר וקנין כממלא מקום ניצב שב"ס, באתר וואלה, 25 בדצמבר 2018 עוזי ברוך, אושר מינוי גונדר אשר וקנין למ"מ נציב שב"ס, באתר ערוץ 7, 27 בדצמבר 2018 אבי אשכנזי‏, הממשלה אישרה: גונדר אשר וקנין מונה לממלא מקום נציב שב"ס, באתר וואלה, 27 בדצמבר 2018 אלון חכמון, ‏גונדר אשר וקנין מונה לתפקיד ממלא מקום נציב שב"ס, באתר מעריב אונליין, 27 בדצמבר 2018 גונדר, אשר וקנין, באתר GOV.IL(הקישור אינו פעיל) עוזי ברוך, המועמד המשמעותי: גונדר אשר וקנין, באתר ערוץ 7, 17 באוקטובר 2018 אבי אשכנזי‏, מסתמן: השר ארדן יבחר באשר וקנין כממלא מקום ניצב שב"ס, באתר וואלה, 25 בדצמבר 2018 עדו בן פורת, לאחר 35 שנים בשירות הביטחון - אשר וקנין נפרד משירות בתי הסוהר, באתר ערוץ 7, 1 בינואר 2021
הנסיך תומאזו, דוכס ג'נובה

הנסיך תומאזו, דוכס ג'נובה (באיטלקית: Tommaso Alberto Vittorio di Savoia-Genova‏; 6 בפברואר 1854 – 15 באפריל 1931) היה נסיך איטלקי, אחיינו של ויטוריו אמנואלה השני, מלך איטליה, בן דודו וגיסו של אומברטו הראשון, מלך איטליה ודודו של ויטוריו אמנואלה השלישי, מלך איטליה. תומאזו נולד ב-6 בפברואר 1854 בטורינו, והיה בנם של הנסיך פרדיננדו, דוכס ג'נובה, בנם השני של קרלו אלברטו, מלך סרדיניה ומריה תרזה מאוסטריה-טוסקנה, ואליזבת, בתם של יוהאן, מלך סקסוניה ואמליה אוגוסטה, נסיכת בוואריה. בקושי שנה לאחר הולדתו, ב-10 בפברואר 1855, מת אביו ותומאזו ירש את התואר שלו, והפך לדוכס ג'נובה. הוא התחנך בבית הספר הארו. עם הכתרתו של ויטוריו אמנואלה השני על כס המלוכה של איטליה בשנת 1861, הנסיך תומאזו, יחד עם כל חברי המשפחה, הפך לנסיך איטליה. אחותו הבכורה של תומאזו, מרגריטה, נסיכת סבויה, התחתנה עם אומברטו הראשון, מלך איטליה. בנה היחיד היה ויטוריו אמנואלה השלישי, מלך איטליה, ששלט לאחר רצח אביו בשנת 1900. במהלך מלחמת העולם הראשונה ויטוריו אמנואלה השלישי, מלך איטליה, מילא את חובותיו בתור המפקד העליון של הכוחות המזוינים, ואילו תומאזו ניהל את העניינים האזרחיים של הממלכה לאורך כל המלחמה. הנסיך תומאזו נפטר ב-15 באפריל 1931 בטורינו, והיה הנכד האחרון ששרד של קרלו אלברטו, מלך סרדיניה שנותר בחיים. ב-14 באפריל 1883 התחתן תומאזו בארמון נימפנבורג, בוואריה, עם איזבלה, נסיכת בוואריה, בתם של הנסיך אדלברט של בוואריה ואמליה פיליפינה, נסיכת ספרד, בתו של האינפנטה פרנסיסקו דה פאולה מספרד, ממנה נולדו לו 6 ילדים: הנסיך פרדיננדו, דוכס ג'נובה (1884–1963), התחתן עם מריה לואיזה אליאגה גאנדולפי די קונטי די ריקאלדונה הנסיך פיליברטו, דוכס ג'נובה (1895–1990), התחתן עם הנסיכה לידיה פון ארנברג מריה בונה, נסיכת סבויה-ג'נובה (1896–1971), התחתנה עם קונרד, נסיך בוואריה הנסיך אדלברטו, דוכס ברגמו (1898–1982) מריה אדליידה, נסיכת סבויה-ג'נובה (1904–1979), התחתנה עם לאונה מאסימו, נסיך של ארסולי (הנין של מריה קרולינה, נסיכת נאפולי וסיציליה, דוכסית ברי) הנסיך אוג'ניו, דוכס ג'נובה (1906–1996), התחתן עם לוצ'יה, נסיכת בורבון-שתי הסיציליות מדיה וקבצים בנושא הנסיך תומאזו, דוכס ג'נובה בוויקישיתוף Enache, ניקולס. La Descendance דה מארי-תרז דה הבסבורג. ICC, פריז, 1996. עמ'. 207. (צרפתי). Genealogisches Handbuch des Adels, Fürstliche Häuser XVI. "Haus Bayern". C.A. Starke Verlag, 2001, p. 13. ISBN 978-3-7980-0824-3.
קריסטין א. ארנאדוטיר

קריסטין א. ארנאדוטיר (באיסלנדית: Kristín A. Árnadóttir; נולדה ב-18 בדצמבר 1957) היא דיפלומטית ופוליטיקאית איסלנדית. ארנאדוטיר היא בעלת תואר במינהל ציבורי וממשל מאוניברסיטת סירקיוז, במשך תקופה היא שימשה כעוזרת ראש עיריית רייקיאוויק. מ-2001 ועד 2005 הייתה אחראית על אגף הפיתוח והמידע בעירייה. ב-2007 ניסתה איסלנד להצטרף למועצת הביטחון של האומות המאוחדות ובמסגרת התמודדות המדינה היא שימשה כמנהלת פרויקט. ב-2010 מונתה לשגרירת איסלנד בסין, בנוסף כיהנה כשגרירה לא-תושבת באוסטרליה, וייטנאם, לאוס, מונגוליה, ניו זילנד, קוריאה הדרומית, קוריאה הצפונית, קמבודיה ותאילנד. במהלך כהונתה היא קידמה בין היתר את יחסי המסחר של איסלנד עם וייטנאם. בשנת 2013 היא מונתה לשגרירת איסלנד בפינלנד עם הסמכה לאסטוניה, לטביה וליטא וכיהנה בתפקיד זה עד לדצמבר 2017 כאשר הוחלפה על ידי ארני תור סיגורדסון. לאחר מכן מונתה לשגרירה לא-תושבת האחראית על סלובניה, ניו זילנד ועוד מספר ארצות ממקום מושבה ברייקיאוויק, ובנוסף כשליחה מיוחדת לשוויון מגדרי. ב-2021 מונתה לשגרירת איסלנד במוסדות הבינלאומיים בווינה שבאוסטריה - הארגון לביטחון ולשיתוף פעולה באירופה, הסוכנות הבינלאומית לאנרגיה אטומית, CTBTO ומשרד האומות המאוחדות בווינה והגופים הכפופים לו. מ-1995 ועד 2006 הייתה סגנית נשיאת ארגון הערים האירופאיות נגד סמים. מדיה וקבצים בנושא קריסטין א. ארנאדוטיר בוויקישיתוף קורות חיים של הנציגה הקבועה באתר ממשלת איסלנד (באנגלית) A UN Charm Offensive Topped off by Dessert, www.globalpolicy.org קריסטין שגרירה חדשה (באיסלנדית) Ambassador Kristin A. Arnadottir presents her credentials in Vietnam (באנגלית) קריסטין א. ארנאדוטיר באתר ממשלת איסלנד (באנגלית). "Ambassador Kristín A. Árnadóttir, new Permanent Representative of Iceland in Vienna". Government of Iceland (באנגלית). 2021-05-31. נבדק ב-2022-02-02.
הורדלנד

הורדלנד (בנורווגית: Hordaland) היה אחד ממחוזות נורווגיה. למחוז היה גבול משותף עם המחוזות סון או פיורנה, בוסקרוד, טלמרק ורוגלנד. הורדלנד הוא המחוז ה-3 המאוכלס ביותר לאחר אקרסהוס ואוסלו. מנהל המחוז נמצא בברגן. עד שנת 1972 הייתה ברגן עיר מחוז בפני עצמה. עד שנת 1919 נקרא המחוז Søndre Bergenhus amt שפירושו "חלקו הדרומי של אמט ברגנוס" (אמט ברגנוס העתיקה נוסדה ב-1662 וחולקה לצפון ודרום ב-1763). השם הורדלנד (מנורדית עתיקה: Hǫrðaland) נזגר משמם של אנשי "הארודס" הגרמאניים. ב- 1 בינואר 2020 אוחד המחוז עם מחוז סון או פיורנה הסמוך והקים את מחוז וסטלן. הדגל של הורדלנד מראה שני צירים זהובים וכתר באדום. הדגל הוא כרזה של מעיל הנשק שמקורו בחותם הישן של גילדת סנט אולב מאונרהיים בעיריית טיסנס. חותם זה שימש את נציגי סונהורדלנד בשנת 1344 על המסמך להתקנת המלך הוקון החמישי מנורווגיה. כך היה זה הסמל העתיק ביותר ששימש לאזור והותאם לזרועות ולדגל בשנת 1961. הסמלים מתייחסים לפטרון הגילדה, סנט אולב, מלך נורווגיה, שסמלו הוא גרזן. הסמל הוענק רשמית ב-1 בדצמבר 1961. הוא תוכנן על ידי מגנוס הארדלנד, אך העיצוב הכללי שימש במקור באזור סונהורדלנד במהלך המאה ה-14. בתחילת המאה ה-20 מנהיגי המחוז החלו להשתמש בזרועות הישנות כסמל למחוז פעם נוספת. הזרועות על רקע אדום ומורכבות משני צירים מוזהבים שחוצים כתר זהב מעליהם. הורדלנד הוא בצורת חצי עיגול. הוא ממוקם על החוף המערבי של נורווגיה, מפוצל מדרום מערב לצפון מזרח על ידי הארדנגרפיורדן הארוך והעמוק, אחד הפיורדים המרכזיים של נורווגיה ואטרקציה תיירותית נהדרת. כמחצית מהפארק הלאומי הרדנגרווידה נמצא במחוז זה. אתר האינטרנט הרשמי של הורדלנד (בנורווגית)
אסטפול

אסטפול (בנורווגית: Østfold) הוא אחד ממחוזות נורווגיה. למחוז גבול משותף עם המחוזות אקשהוס, הדמרק ומדינת שוודיה. אסטפול הוא המחוז ה-6 המאוכלס ביותר עם כ-284,000 תושבים. מנהל המחוז נמצא בסארפסבורג. באזור אסטפול נמצאו תחריטי סלע רבים המעידים על יישובים היסטוריים שהיו קיימים בו. בתקופה הוויקינגית היה האזור נתון תחת שליטה שוודית במשך זמן מה. המחוז הפך לחלק ממחוז ויקן שהוקם ב-1 בינואר 2020. אסטפול יושב בין פיורד אוסלו לשוודיה. יש בו נוף מישורי עם הרבה יערות בצפון ולאורך הגבול השוודי, מערכת אגם מרכזית בחלק המרכזי, ואזור שפלה מאוכלס בצפיפות לאורך החוף, עם ארכיפלג גדול יחסית. הנהר הארוך ביותר של נורווגיה, הגלומה, זורם דרך המחוז ויוצא אל פיורד אוסלו בפרדריקסטאד. מרבית אוכלוסיית המחוז ממוקמת באזור החוף. הערים מוס, סרפסבורג, פרדריקסטאד והאלדן נמצאות כאן, יחד עם כמה נפות כפריות מאוכלסות יחסית. כולל ערי חוף אלה, לאסטפול יש גם שתי ערים נוספות, אסים ומייסן. אסטפול הוא אחד האזורים העתיקים המיושבים בנורווגיה, עם פטרוגליפים (רישומי סלע) ותלוליות קבורה ברחבי האזור. בעידן הוויקינגים, האזור היה חלק מווינגולמרק (אנ'), שבתורו היה חלק מוויקן וכלל את בוהסלן (שהוא כיום הפרובינציה השוודית שנקראת בוהוסלאן). זה היה בחלקו תחת שלטון דנמרק עד זמנו של הרלד יריד. מאוחר יותר, כשנורווגיה הייתה בשליטת דנמרק, מלך דנמרק חילק את האזור לברונים רבים. אסטפול מהגבול הדרומי עם שוודיה והגבול עם מחוז אקשהוס. הכביש המהיר הראשי E18 בין אוסלו לסטוקהולם עובר דרך המחוז מגבול שוודיה בכיוון דרום-מערב-מערב. הרכבת מאוסלו לגטבורג עוברת במקביל בערך ל-E6, ויש גם מסילה בין סקי לסרפסבורג המכסה את החלק הפנימי. אין שדה תעופה ציבורי במחוז. שדה התעופה מוס היה אחד אך כעת הוא סגור. שדה התעופה הראשי של אטספול הוא נמל התעופה של אוסלו, גרדרמון, עם אוכלוסייה של יותר מ-2 מיליון אנשים במרחק שעתיים. לאסטפול היו 18 נפות: אתר האינטרנט הרשמי של אסטפול (בנורווגית ספרותית)
מזנק

האם התכוונתם ל... אח"י מזנק (ק-32) – פריגטה ששירתה בחיל הים הישראלי בשנים 1952–1959 אח"י מזנק (סער 2) – ספינת טילים ששירתה בחיל הים הישראלי בשנים 1968–1996 מזנק (סדרת טלוויזיה) – סדרת דרמה המשכית רוסית בכיכובו של מקסים מאטבייב
קרל וינסון (CVN-70)

קרל וינסון (CVN-70) (באנגלית: USS Carl Vinson (CVN-70)) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים. נושאת המטוסים קרויה על שמו של קרל וינסון כהוקרה לתרומתו לצי האמריקאי. וינסון היה חבר קונגרס דמוקרטי מטעם מדינת ג'ורג'יה שבארצות הברית. תקופת הכהונה שלו בקונגרס נמשכה יותר מ-50 שנה, מתוכם במשך 29 שנים, כיהן כיו"ר הוועדה לענייני הים של חיל הים והשירותים החמושים. וינסון היה החסות העיקרית של מה שמכונה "וינסון Acts" ("Two-Ocean Navy Act" (אנ')), שהגיעה לשיאה בחיל הים של שנת 1940, אשר סיפק את המאמץ המסיבי לבניית ספינות במלחמת העולם השנייה. וינסון אף השתתף בטקס השקתה של הספינה ב-15 במרץ 1980, בהיותו בן 96. ערך מורחב – נושאות המטוסים מסדרת נימיץ אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה. "קרל וינסון (CVN-70)" היא נושאת המטוסים השלישית בסדרה (מתוך עשר), לפי תאריך השקתה. מאוקטובר 2009 מתפקדת "קרל וינסון (CVN-70)" כספינת הדגל של "Carrier Strike Group 1" (אנ'). נמל הבית של ה-"קרל וינסון (CVN-70)" הוא "Naval Air Station North Island" (אנ'). בשנת 2011 גופתו של אוסאמה בן לאדן נקברה בים מסיפון ה-"קרל וינסון (CVN-70)". "1996 cruise missile strikes on Iraq" (אנ'). מלחמת עיראק. "Operation Southern Watch" (אנ'). מבצע חירות מתמשכת (אנ'). אוגוסט 1982 עד דצמבר 1982 אוקטובר 1983 עד ינואר 1984. ינואר 1986 עד מרץ 1986. מרץ 1987 עד אוגוסט 1987. ספטמבר 1990 עד אפריל 1993 - שיפוץ מקיף כולל בניית רציף עלייה נוסף למטוס. אוקטובר 1994 עד פברואר 1995. מרץ 1997 עד ספטמבר 1997. אוקטובר 1999 עד ספטמבר 2000. מרץ 2002 עד ספטמבר 2002. נובמבר 2005 עד יולי 2009 - תדלוק ושיפוץ מורכבים. ספטמבר 2009 עד דצמבר 2009. יולי 2012 עד פברואר 2013. יולי 2013 - שדרוג מכ"ם. אוגוסט 2015 - אפריל 2016. נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" נושאת המטוסים "קרל וינסון (CVN-70)" אנרגיה גרעינית מדיה וקבצים בנושא קרל וינסון בוויקישיתוף קרל וינסון, סרטון באתר יוטיוב קרל וינסון, סרטון באתר יוטיוב "קרל וינסון (CVN-70)" he-il.facebook.com/USSVINSON "קרל וינסון (CVN-70)" navy.mil/local/cvn70 "קרל וינסון (CVN-70)" - היסטוריה history.navy.mil/research/histories/ship-histories/danfs/c/carl-vinson--cvn-70 "קרל וינסון (CVN-70)" web.archive.org/web "קרל וינסון (CVN-70)" history.navy.mil/content/dam/nhhc/research/archives/command-operation-reports/ship-command-operation-reports/c/carl-vinson "קרל וינסון (CVN-70)" news.abs-cbn.com/list/tag/uss-carl-vinson "קרל וינסון (CVN-70)" ראו (Ship Self-Defense) globalsecurity.org/military/library/budget/fy2010/dot-e/navy/2010ssds